b'\n_START_ARTICLE_\nKrupa na Uni\n_START_SECTION_\nZemljopis\n_START_PARAGRAPH_\nOp\xc4\x87ina se prote\xc5\xbee od rijeke Une (koju ne dodiruje) do padina Grme\xc4\x8da u mjestu Ha\xc5\xa1ani. Reljef je planinski. Najve\xc4\x87a rijeka je Vojskova koja izvire u Federaciji BiH, a ulijeva se u rijeku Unu u mjestu Rudice, Op\xc4\x87ina Novi Grad, RS. Vojskova je u Op\xc4\x87ini Krupa na Uni stvorila nanje naplavne doline od kojih je najve\xc4\x87a Balinje bare.\n_START_SECTION_\nNaseljena mjesta\n_START_PARAGRAPH_\nPoslije potpisivanja Daytonskog Sporazuma, ve\xc4\x87i dio op\xc4\x87ine Bosanska Krupa u\xc5\xa1ao je u sastav Federacije BiH. U sastav Republike Srpske u\xc5\xa1la su naseljena mjesta: _NEWLINE_Donji Dubovik, Donji Petrovi\xc4\x87i i Osredak , te dijelovi naseljenih mjesta: Arapu\xc5\xa1a, Gornji Bu\xc5\xa1evi\xc4\x87, Ha\xc5\xa1ani, Mali Dubovik, Otoka, Srednji Bu\xc5\xa1evi\xc4\x87 i Srednji Dubovik. Od ovog podru\xc4\x8dja formirana je op\xc4\x87ina Krupa na Uni.\n_START_SECTION_\nUprava\n_START_PARAGRAPH_\nOp\xc4\x87inom upravlja na\xc4\x8delnik. Uredbodavnu vlast ima Skup\xc5\xa1tina op\xc4\x87ine koja ima 13 zastupnika.\n_START_SECTION_\nPovijest\n_START_PARAGRAPH_\nPovijest ove op\xc4\x87ine datira od Daytonskog sporazuma o prekidu ratnog djelovanja na podru\xc4\x8dju biv\xc5\xa1e SFRJ. Tada je povu\xc4\x8dena entitetska granica izme\xc4\x91u Republike Srpske i Federacije BiH koja je prolazila i sjevernim dijelom op\xc4\x87ine Bosanska Krupa. Dio op\xc4\x87ine Bosanska Krupa koji je pripao RS dobiva status zasebne op\xc4\x87ine pod nazivom Krupa na Uni. Osnivanje ove op\xc4\x87ine je bilo politi\xc4\x8dko rje\xc5\xa1enje.\n_START_SECTION_\nGospodarstvo\n_START_PARAGRAPH_\nStanovni\xc5\xa1tvo se bavi poljoprivredom, a tek manji dio uslu\xc5\xbenim djelatnostima (trgovina i ugostiteljstvo). Nema industrijskih pogona. U mjestu Osredak postoji pogon za obradu konfekcije. Stanovni\xc5\xa1tvo se bavi ekstenzivno sto\xc4\x8darstvom i ratarstvom.\n_START_SECTION_\nPoznate osobe\n_START_PARAGRAPH_\nVeliki kraji\xc5\xa1ki pisac Branko \xc4\x86opi\xc4\x87 je ro\xc4\x91en u mjestu Ha\xc5\xa1anima. Njemu u \xc4\x8dast podignut je spomenik u Ha\xc5\xa1anima i Osnovna \xc5\xa1kola u Donjem Duboviku nosi njegovo ime.\n_START_SECTION_\nObrazovanje\n_START_PARAGRAPH_\nU op\xc4\x87ini Krupa na Uni nema niti srednjih niti visokih \xc5\xa1kola. U Donjem Duboviku je mati\xc4\x8dna osnovna \xc5\xa1kola za cijelu op\xc4\x87inu O\xc5\xa0 Branka \xc4\x86opi\xc4\x87a. Zbog slabe povezanosti op\xc4\x87ine djeca iz podru\xc4\x8dnih \xc5\xa1kola Osredak i Bu\xc5\xa1evi\xc4\x87 ne nastavljaju obrazovanje u mati\xc4\x8dnoj \xc5\xa1koli, ve\xc4\x87 u vi\xc5\xa1e razrede osnovne \xc5\xa1kole odlaze u Novi Grad.'